HASVÅG Foto: Kartverket

Slik så det ut i Hasvåg før lyngbrannen. Foto: Dagfinn Lein

– 139 bygninger anses som tapt, sier Trude Skogen, politiadvokat hos Nord-Trøndelag politidistrikt klokka 1115.

Det er 32 fastboende i området. Alle disse er ekvakuert ifølge politiet. Det brenner på holmer og i fjellsider. Det er også satt opp en sperre for å hindre at brannen sprer seg og det blir gjort forsøk på å stoppe den ved sperren.

LES OGSÅ: Må se livsverket gå tapt

Kystvaktskipet "KV Bergen" er på vei mot Flatanger og kommer trolig frem klokken 20 i kveld. Det opplyser forsvaret til NRK. Skipet har vannkanoner og kan også hjelpe til med å frakte folk og utstyr.

Beklager, vi kunne ikke vise innholdet.

Se «Nyhetsgrafikk - Brann i Flatanger» i nytt vindu

Ett helikopter i lufta

Et av de fire slukningshelikoptrene som skal delta i brannslukninga i Flatanger har startet slukking fra lufta. Flere står på bakken på grunn av dårlig vær.

Et av helikoptrene var tidligere tirsdag morgen oppe i lufta over brannområdet en liten tur, men ble satt på bakken.

– To helikopter har tatt av fra Rygge og to har lettet fra Bardufoss. Disse har brannbøtter under helikopteret, sier Stian Roen, kommunikasjonssjef i Luftforsvaret.

Det er også rekvirert et helikopter fra Sauda.

Politiet ber folk om å evakuere om flammene kommer mot dem.

– Jevnet med jorda

Hele Hasvåg i Flatanger står i brann. En lokal fagleder i brannvesenet, Hans Petter Haukø, sier til Trønder-Avisa at hele bygda er ødelagt av brannen.

– Alt er jevnet med jorda på Hasvåg, sier Haukø.

Ikke kontroll over brannen

139 bygninger, både hus og hytter, står i fare for å bli slukt av flammene i Flatanger. Ordføreren bekrefter at det brenner i bygninger.

– Brannvesenet har ikke kontroll på brannen i Hasvåg, og der er det mye bebyggelse, sier Olav Jørgen Bjørkås.

Sterk vind

Sterk vind er en av de største utfordringene, men også framkommelighet til Hasvåg er et problem.

– Det er kun en vei ut til det området, og den tør vi ikke å kjøre. Vi er redd det ikke er retrettmuligheter, sa Ole Marius Haugen hos brannvesenet i Nord-Trøndelag til NRK.no tirsdag morgen.

NRKs reporter på stedet, Johannes Børstad, sier det er et dramatisk syn.

– Det brenner så langt jeg kan se, og det blåser noe helt forferdelig.

SE LEVENDE BILDER FRA BRANNEN:

Video av brannen Du trenger javascript for å se video.

Flere evakuert

Brannen ble meldt i 22.30-tida mandag, og har spredt seg utover hele denne halvøya i Flatanger kommune. Ved 00.30-tida ble 20 personer som bor i området evakuert til Drageid leirskoles lokaler.

Sivilforsvaret er også på plass i Flatanger.

– Foreløpig er det snakk om sikringsarbeid, men vi kan også bidra til å slukke brannen. Akkurat nå venter vi på oppdrag, sier Torkild Bruun, som er sivilforsvarsinspektør.

– Hovedoppgaven vår er å levere mengder vann til brannvesenet når det er behov. Vi oppretter også en kommandosentral. Vi har med fem store brannsprøyter og flere slanger, samt to varmetelt, sier han.

Ei hel halvøy kan brenne ned

SNILLFJORD: Se vår liverapport fra brannene i Trøndelag. Du trenger javascript for å se video. SNILLFJORD: Se vår liverapport fra brannene i Trøndelag.

Ordføreren i den lille kystkommunen er svært bekymra for området rundt Hasvåg og Småværet.

– Det er en veldig dramatisk situasjon. I verste fall så brenner denne halvøya ned, sier han.

Hasvåg er et langstrakt område med både småbåthavn, næringsbygg, hytter, gårdsbruk og vanlige boliger.

Også redningsskøyta Harald V er på plass for å bistå i lyng og gressbrannen som herjer. De avventer nå beskjed fra lokalt brannvesen.



– For farlig å drive slukningsarbeid

Johnny Olsen, operasjonsleder hos politiet i Nord-Trøndelag, sier brannvesenet sliter.

– Brannen er ute av kontroll, og hus brenner, men vi vet ikke hvor mange. Det er snakk om både bolighus og fritidsboliger, sier han.

– Omtrent 20 personer er evakuert, men brannvesenet har en vanskelig oppgave. På grunn av flammer må brannmenn trekke seg ut av området der det brenner. Det foregår ikke slukningsarbeid i Hasvåg nå, for å si det sånn, sier Olsen til NRK.

Oppretter kontakttelefoner

Flatanger kommune har opprettet en kontakttelefon for berørte av lyngbrannen.

Telefonnumrene er 74 22 11 00 og 74 22 11 44.

Situasjonen betegnes fortsatt som uavklart og svært alvorlig i Hasvåg.

Politiet melder at brannvesenet heller ikke har kontroll på brannen i Hårstad og Småværet.

Kommunen opplyser at alle beboere er i sikkerhet.

Totalforbud mot åpen ild

Lensmannen i Ørland informerer om at brannsjefen har besluttet totalforbud mot bar ild på hele Fosen på grunn av tørken og mye vind.

Laster kart, vennligst vent... For å se dette innholdet, må du aktivere JavaScript i nettleseren din.

Foto: Finn.no

SMÅVÆRET Foto: Finn.no



